בית קטן בערבה/ גפי אמיר

כמה היבטים על נושא ההתבגרות סיפור

משבר וניסיונות התמודדות

אילנית גיבורת הסיפור היא נערה בכיתה יב' שנקלעת למשבר . היא נכנסת להריון לא רצוי והחבר שלה נוטש אותה. עיקר ההתמודדות של אילנית קשור בצורך לספר לאימה על צרת ההיריון ובחשש שאימה היא "הפרימיטיבית" ותגיב באופן קשה ומאכזב. רגשות האכזבה מהחבר הנוטש אינם תופסים מקום מרכזי בסיפור, ועיקר הסיפור עוסק ביחסיה של אילנית עם האם, זהבה בן לולו. הסיפור כתוב כמעיין מונולוג של אילנית והוא חושף את עולם סדרות הטלוויזיה שאותו היא מעריצה, ואשר משמש לה מודל דמיוני לאופן שבו הייתה רוצה לחיות את חייה.

בתחילת הסיפור מוצגת זהבה בן לולו ,האם, כאישה פשוטה משכונת פריפריה בבית ים שחוזרת מן השוק עם שקית קניות ובה עוף מטפטף . היא אינה לבושה באופן מחמיא ומטופח וכשהיא מנסה לקנות לביתה מתנה בפרפומריה "יודית " היא נראית מגושמת ומגוחכת בדמיונה של הבת. אילנית מתביישת באימה שאותה היא משווה לאימהות "המושלמות " מסדרות הטלוויזיה האמריקאיות שבהן היא צופה. זהבה בן לולו לא יודעת להתלבש על פי האופנה כמותן, ולדבר באופן מתוק כמותן, ואילנית חרדה מן המחשבה שהיא דומה לאימא שלה מבחינה פיזית .היא שונאת את החנויות הלא אופנתיות שהאם קונה בהן בגדים(בית רומנו) ומעדיפה לדמיין את הדיבור בשפה האנגלית של הסדרות שנראה לה כה מושלם ומושך לעומת העברית העילגת של האם , העומדת בחלון ומפצחת גרעינים.

למעשה אילנית ,כמו הרבה מתבגרים ואף בוגרים, מעצבת לעצמה בדמיונה עולם "מושלם" וכוזב בהשראת תכניות הטלוויזיה ועולם שקרי זה הופך למודל שלמות בתודעתה שעל פיו היא שופטת את מציאות חיה ובעיקר את אימה . אילנית היא מה שאנו מכנים בספרות "מספרת לא מהימנה" והקורא יכול להבחין גם במה שהיא לא רואה : האם זהבה בן לולו מרבה לחשוב על ביתה , חושבת איך לשמח אותה בשפתון או בגד חדש. היא אם טובה גם אם אין לה את הסגנון "המושלם". העובדה שאילנית לא מסוגלת לראות את מעלותה של האם קשורות בחוסר הביטחון של אילנית עצמה , היא לא גאה בביתה ובאימה והיא בורחת לדמיונות להזדהות עם "עולם מושלם" שלא קיים במציאות. הפנטזיות על הגירה לאמריקה וחיי אושר שם , בעקבות אחיה (שכנראה מנהל שם חיים כושלים ללא רישיון עבודה ולבסוף עוזב לקנדה), ועל תינוק בלונדיני וכחול עיניים כמו בסדרות מראים עד כמה אילנית שוגה בדמיונות לא מציאותיים.

 יחסי האם והבת בהקשר למשבר

בניגוד לשיפוט השלילי של אילנית על אימה והגדרתה כאישה "פרימיטיבית" ,( שהיא הפנמה כואבת ומעוותת של דעות קדומות (אשכנזיות) על אישה מזרחית) דווקא זהבה בן לולו מתגלית כאישה חכמה ומתקדמת באופן שבו היא מטפלת במשבר של ביתה. היא זו שחשה שאילנית במצוקה ומעוררת את השיחה, היא מבהירה לה שאין לה יכולת אמתית בגילה להתמודד עם גידול תינוק אבל לא נוזפת בה באופן שפוגע בה ומערער אותה. היא דואגת לה להפלה מסודרת בבית חולים ,ודואגת להסתיר מהאב את האמת כדי לא לחשוף את אילנית לזעמו. היא פועלת ביעילות וברגישות וממשיכה להפגין בדרכה אהבה כלפי ביתה לכול אורך התהליך הכואב.

הטרגיות של הסיפור הזה היא בכך שאילנית לא רואה את היתרונות של אהבת אימה, ואהבה זו אינה יכולה למלא את החלל והריקנות הפנימית שאילנית חשה. האם יכולה לעזור לה באופן "טכני" ולדאוג לה להפלה אבל הבת לא יודעת להעריך את העזרה הזו, ולאם אין יכולת לעזור לבת מבחינה נפשית ותודעתית. אילנית בסוף הסיפור ממשיכה לשגות באשליות על חיים מאושרים באמריקה והיא חוזרת לבית הספר האפור בתחושה של בדידות ועצבות.

ייתכן בכלל שעיקר הביקורת בסיפור הזה מופנית לחברה שהולכת ונשטפת בדמויים השקריים שלתעשיית היופי ועולם הטלוויזיה , או בדעות קדומות שמשפיעות באופן הרסני על אנשים צעירים בגיל ההתבגרות . אילנית כנערה מבת -ים, משכונת פריפריה מנסה להשתלב בדמיונה ב"עולם של המוצלחים" ,אולם זהו עולם שקרי וכוזב שמונע ממנה להתחבר למקורות הכוח האמתיים בחיה , לאהבת אימה ולביטחון וגאווה בערכם של חייה כפי שהם.

בהתייעצות עם חברתה היא מחליטה לחשוף את מצוקתה לאם והיא מדמיינת כיצד היא תעשה זאת בסגנון טלוויזיוני מושלם, אולם לבסוף השיחה הממשית מתנהלת